b"\n_START_ARTICLE_\nSant Vicen\xc3\xa7 de Clair\xc3\xa0\n_START_SECTION_\nHist\xc3\xb2ria\n_START_PARAGRAPH_\nEsmentada el 1091 (S. Vincentii de Clairano), fins al segle XV fou seu d'un priorat. En aquell moment va ser reconstru\xc3\xafda, i ho torn\xc3\xa0 a ser al segle\xc2\xa0xix. Conserva unes campanes del segle\xc2\xa0xiv que es tenen com a les m\xc3\xa9s antigues de l'estat franc\xc3\xa8s._NEWLINE_Al segle\xc2\xa0xix s'hi conservava encara al costat del portal una l\xc3\xa0pida funer\xc3\xa0ria del 1279 d'Ermengarda, muller de Ramon Jausbert de Clair\xc3\xa0.\n_START_SECTION_\nDescripci\xc3\xb3\n_START_PARAGRAPH_\nL'edifici actual amb prou feines conserva res del seu origen rom\xc3\xa0nic. Fou totalment refet en \xc3\xa8poca moderna, i tan sols conserva el campanar d'\xc3\xa8poques anteriors._NEWLINE_En una de les parets exteriors laterals conserva un dels pocs elements medievals, pertanyent al g\xc3\xb2tic tard\xc3\xa0, conservats a l'esgl\xc3\xa9sia: una orla d'un sepulcre."